CELEX: 32011R0868
Language: da
Date: 2011-08-31 00:00:00
Title: Kommissionens gennemførelsesforordning (EU) nr. 868/2011 af 31. august 2011 om godkendelse af et præparat af Lactobacillus plantarum (DSM 21762) og et præparat af Lactobacillus buchneri (DSM 22963) som fodertilsætningsstoffer til alle dyrearter  EØS-relevant tekst

1.9.2011   
            
            
               DA
            
            
               Den Europæiske Unions Tidende
            
            
               L 226/2
            
         KOMMISSIONENS GENNEMFØRELSESFORORDNING (EU) Nr. 868/2011
   af 31. august 2011
   om godkendelse af et præparat af Lactobacillus plantarum (DSM 21762) og et præparat af Lactobacillus buchneri (DSM 22963) som fodertilsætningsstoffer til alle dyrearter
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:
   
               (1)
            
            
               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af en sådan godkendelse.
            
         
               (2)
            
            
               Der er i overensstemmelse med artikel 7 i forordning (EF) nr. 1831/2003 indgivet ansøgninger om godkendelse af et præparat af Lactobacillus plantarum (DSM 21762) og et præparat af Lactobacillus buchneri (DSM 22963). Ansøgningerne var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.
            
         
               (3)
            
            
               Ansøgningerne vedrører godkendelse i kategorien »teknologiske tilsætningsstoffer« af et præparat af Lactobacillus plantarum (DSM 21762) og et præparat af Lactobacillus buchneri (DSM 22963) som tilsætningsstoffer til foder til alle dyrearter.
            
         
               (4)
            
            
               Den Europæiske Fødevaresikkerhedsautoritet (EFSA) konkluderede i sin udtalelse af 15. marts 2011 (2), at Lactobacillus plantarum (DSM 21762) ikke har skadelige virkninger på dyrs eller menneskers sundhed eller på miljøet, og at dette præparat kan forbedre produktionen af ensilage fra alle typer grøntfoder ved at reducere pH-værdien og øge tørstoffets holdbarhed. EFSA mener ikke, at der er behov for særlige krav om overvågning efter markedsføringen. EFSA har ligeledes gennemgået den rapport om analysemetoden vedrørende fodertilsætningsstofferne, der blev forelagt af det i henhold til forordning (EF) nr. 1831/2003 oprettede EF-referencelaboratorium.
            
         
               (5)
            
            
               Den Europæiske Fødevaresikkerhedsautoritet (EFSA) konkluderede i sin udtalelse af 7. april 2011 (3), at Lactobacillus buchneri (DSM 22963) ikke har skadelige virkninger på dyrs eller menneskers sundhed eller på miljøet, og at dette præparat kan forbedre produktionen af ensilage ved at øge produktionen af eddikesyre. EFSA mener ikke, at der er behov for særlige krav om overvågning efter markedsføringen. EFSA har ligeledes gennemgået den rapport om analysemetoden vedrørende fodertilsætningsstofferne, der blev forelagt af det i henhold til forordning (EF) nr. 1831/2003 oprettede EF-referencelaboratorium.
            
         
               (6)
            
            
               Vurderingen af præparatet af Lactobacillus plantarum (DSM 21762) og præparatet af Lactobacillus buchneri (DSM 22963) viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af disse præparater godkendes som anført i bilaget til nærværende forordning.
            
         
               (7)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   De i bilaget opførte præparater, der tilhører tilsætningsstofkategorien »teknologiske tilsætningsstoffer« og den funktionelle gruppe »ensileringstilsætningsstoffer«, tillades anvendt som fodertilsætningsstoffer på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 31. august 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 268 af 18.10.2003, s. 29.
   
      (2)  EFSA Journal 2011; 9(3):2113.
   
      (3)  EFSA Journal 2011; 9(4):2138.
   
      BILAG
      
                  Tilsætningsstoffets identifikationsnummer
               
               
                  Navn på indehaveren af godkendelsen
               
               
                  Tilsætningsstof
               
               
                  Sammensætning, kemisk betegnelse, beskrivelse og analysemetode
               
               
                  Dyreart eller -kategori
               
               
                  Maksimumsalder
               
               
                  Minimumsindhold
               
               
                  Maksimumsindhold
               
               
                  Andre bestemmelser
               
               
                  Godkendelse gyldig til
               
            
                  CFU/kg organisk materiale
               
            
                  
                     Kategori: teknologiske tilsætningsstoffer. Funktionel gruppe: ensileringstilsætningsstoffer.
                  
               
            
                  1k2071
               
               
                  —
               
               
                  
                     Lactobacillus plantarum (DSM 21762)
               
               
                  
                               
                           
                           
                              
                                 Tilsætningsstoffets sammensætning:
                              
                              Præparat af Lactobacillus plantarum (DSM 21762), der indeholder mindst 5 × 1011 CFU/g tilsætningsstof.
                           
                        
                               
                           
                           
                              
                                 Aktivstoffets karakteristika:
                              
                              
                                 Lactobacillus plantarum (DSM 21762)
                           
                        
                               
                           
                           
                              
                                 Analysemetode
                                  (1):
                              
                                           
                                       
                                       
                                          Tælling ved pladespredningsmetoden: EN 15787
                                       
                                    
                                           
                                       
                                       
                                          Identifikation: PFG-elektroforese (pulsed field gel electrophoresis).
                                       
                                    
                        
               
                  Alle dyrearter
               
               
                  —
               
               
                  1 × 108
                  
               
               
                  —
               
               
                  
                              1.
                           
                           
                              I brugsvejledningen for tilsætningsstoffet og forblandingen angives oplagringstemperatur og holdbarhed.
                           
                        
                              2.
                           
                           
                              Minimumsdoseringen af tilsætningsstoffet kan justeres, når det anvendes sammen med andre mikroorganismer som ensileringstilsætningsstoffer.
                           
                        
                              3.
                           
                           
                              Sikkerhedsforanstaltninger: Det anbefales at bruge åndedrætsværn og handsker under håndteringen.
                           
                        
               
                  21.9.2021
               
            
                  1k2072
               
               
                  —
               
               
                  
                     Lactobacillus buchneri (DSM 22963)
               
               
                  
                               
                           
                           
                              
                                 Tilsætningsstoffets sammensætning:
                              
                              Præparat af Lactobacillus buchneri (DSM 22963), der indeholder mindst 5 × 1011 CFU/g tilsætningsstof.
                           
                        
                               
                           
                           
                              
                                 Aktivstoffets karakteristika:
                              
                              
                                 Lactobacillus buchneri (DSM 22963)
                           
                        
                               
                           
                           
                              
                                 Analysemetode
                                  (1):
                              
                                           
                                       
                                       
                                          Tælling ved
                                       
                                    
                                           
                                       
                                       
                                          pladespredningsmetoden: EN 15787
                                       
                                    
                                           
                                       
                                       
                                          Identifikation: PFG-elektroforese (pulsed field gel electrophoresis).
                                       
                                    
                        
               
                  Alle dyrearter
               
               
                  —
               
               
                  1 × 108
                  
               
               
                  —
               
               
                  
                              1.
                           
                           
                              I brugsvejledningen for tilsætningsstoffet og forblandingen angives oplagringstemperatur og holdbarhed.
                           
                        
                              2.
                           
                           
                              Minimumsdoseringen af tilsætningsstoffet kan justeres, når det anvendes sammen med andre mikroorganismer som ensileringstilsætningsstoffer.
                           
                        
                              3.
                           
                           
                              Sikkerhedsforanstaltninger: Det anbefales at bruge åndedrætsværn og handsker under håndteringen.
                           
                        
               
                  21.9.2021
               
            
         (1)  Nærmere oplysninger om analysemetoderne findes på EF-referencelaboratoriets hjemmeside: http://irmm.jrc.ec.europa.eu/EURLs/EURL_feed_additives/Pages/index.aspx